|  |
| --- |
|  Број:404-222/2019-03 Датум: 12.04.2019.године |
|   |

**Предмет: Одговори на питања бр. 2** у вези конкурсне документације за јавну набавку радова – Пројектовање и извођење радова на трафостаници капацитета 1 х 1.000 kVA са повезивањем постојећих каблова на складишту нафтних деривата Пожега у Пожеги, ЈН број 4/2019-03

**Питања:**

1. Da li je potrebno predvideti kontrolno brojilo za merenje utrošene električne energije za izvod koji napaja magacin generalnog tereta,

2. Da li je potrebno predvideti kompenzaciju reaktivne električne energije na niskom naponu s obzirom da u postojećoj trafo stanici postoji?

3. U predmeru nije navedeno gde će biti smeštena merna grupa za merenje električne energije na 10 kV strani, odnosno orman sa mernom grupom?

Molim da dopunite predmer koji će sadržati tačku vezanu za orman merne grupe.

**Одговори:**

1. Потребно је предвидети два уређаја за контролно мерење потрошње електричне енергије (напона, струје, активне, реактивне и укупне снаге, активне, реактивне и укупне енергије).

2. Потребно је предвидети динамичку вишестепену компензацију реактивне енергије, укупне снаге приближно 200 kVAr, кондензаторске батерије за напонски ниво 440V AC, с тим да ће пројектном документацијом бити тачно дефинисани сви потребни технички подаци (број степени регулације, снага појединачних батерија и укупна снага).

3. Испорука и монтажа ормана за смештај МЕРНЕ ГРУПЕ за мерење на страни 10kV, од два пута декапираног лима, са могућношћу закључавања и пломбирања, оквирних димензија 500x600x260mm.

Орман се монтира на зиду одељења развода.

Орман садржи опрему према техничким условима надлежне електродистрибуције.

Доња ивица ормана је на висини 1,2m од стајалишта.

Мерна група има могућност пломбирања врата.

Све металне површине заштићене од корозије и обојене.

Укупно за материјал, транспорт, монтажу, испитивање, пломбирање и пријем комплетне мерне групе од стране надлежне Електродистрибуције.

Наручилац ће изменити конкурсну документацију у оквиру поглавља II ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, ОПИС РАДОВА, РОК ИЗВРШЕЊА, МЕСТО ИЗВРШЕЊА, ПРЕДМЕР МАТЕРИЈАЛА И РАДОВА, тачка 3. ПРЕДМЕР РАДОВА НА ТРАФОСТАНИЦИ КАПАЦИТЕТА 1 Х 1.000 KVA. Измењена конкурсна документација биће објављена на порталу јавних набавки и на интернет страници наручиоца.